পুলিশ সুত্রে জানা গেছে, সিলেট বিভাগের বিভিন্ন থানায় শতাধিক মোটরসাইকেল, অটোরিকশা ও লাইটেস চুরির অভিযোগ রয়েছে বড়লেখার মধ্যডিমাই গ্রামের ইয়াছিন আলীর ছেলে নাছির উদ্দিনের বিরুদ্ধে। সে প্রায় ১ বছর পুর্বে বড়লেখা সিনিয়র জুডিশিয়েল ম্যাজিস্ট্রেট আদালতের এপিপি গোপাল দত্তেরও হিরো হোন্ডা (মৌলভীবাজার-হ-১৯১২৯৬) মোটরসাইকেলটি চুরি করে। সিলেটের সাংবাদিকের মোটরসাইকেল চুরি করতেও সে কুন্ঠাবোধ করেনি। বৃহস্পতিবার রাতে বড়লেখা থানা পুলিশের সহযোগিতায় সিলেট কোতোয়ালী পুলিশ আন্ত:জেলা গাড়ীচোর চক্রের প্রধান নাছির উদ্দিনের গ্রামের বাড়িতে অভিযান চালায়। পুলিশের উপস্থিতি টের পেয়ে সে পালিয়ে গেলেও তার গ্রুপের সক্রিয় ৩ সদস্যকে পুলিশ আটক করে। এসময় কাজগপত্রহীন একটি নোহা গাড়ী উদ্ধার করা হয়। সুত্র জানায় গাড়ীচোর নাছির উদ্দিন চুরি করে আনা গাড়ী দুর্গম এলাকায় রেখে রঙ পরিবর্তন ও ভুয়া কাগজ তৈরী করে সহজ সরল মানুষের নিকট বিক্রি করে।